রুহুল আমিন রুহেল: আমি বেশ কিছুদিন থাকি একটা বিষয় লক্ষ্য করিয়ার ফুয়া বিয়া করাইলে ফুয়ায় মা বাবারে আর ছিনে না। যে মা বাবার রক্ত খাইয়া  ফুয়া বড় আইলো নয়া বউর ছাল্লা পাইয়া অন্য সুরে বেহালা বাজায়। মায়া মমতা এই দুনিয়া থাকি উঠি গেছে মনে অয়। যে মায় আত পাও তেল মাখিয়া শক্ত মক্ত করি দিলা অউ মারে আর ফুয়ায় ভালা চউকে দেখে না, ইতা দুঃখ কারে গিয়া খইতাম? বনের পশু পাখিও তারার মা বাবারে জোরে একটা কুন্টা মারে না, আর আইজ খাইলকুর ফুয়াইনতে মা বাফোর উপরে আত তুলে এতা কতা হুনলেউ ছকুর পানি ধরিয়া রাখা জায় না। ভাই মরলে ভাই পাওয়া যায়, বইন মরলেও পাওয়া যায় কিন্তু মা বাবা মরলে আর মা বাবা পাওয়া যায় না। আমরা যত সময় বাইরে থাকি মার মনে শান্তি থাকে না। সন্তানর লাগি দোয়া করা  ছাড়া মা আর কোন কাম ভালা করি করতা ফারইন না। অত মায়ার মারে তইয়া কিলা বউ লইয়া একলা একলা বড় বড় কই মাছ ভাজা খাও?